கேள்வி: சி. கே. சுப்பிரமணிய முதலியார் - தொடக்கக் கல்வி பற்றி விளக்கவும்.
பதில்: இவரது பெற்றோர் கந்தசாமி முதலியார் – வடிவம்மையார் ஆவர். சி.கே.சுப்பிரமணிய முதலியார் தனது இளவயதில் ஆரம்பக் கல்வியை யாழ்ப்பாணம் கோவைக்குக் குடிபெயர்ந்த வைத்தியலிங்கம் ஆசிரியர் என்பவரிடம் பயின்றார். மேலும் கோவை அரசினர் உயர்நிலைப் பள்ளியிலும் பயின்றார். கல்லூரிக் கல்வியை அரசினர் இடைநிலைக் கலைக் கல்லூரியிலும் பயின்றார். பயின்ற காலத்தில் எல்லா வகுப்புகளிலும் முதல் மாணவராக விளங்கினார். இவருடன் பயின்றவர் தி. அ. இராமலிங்கம், கோவைக்கிழார் ஆகியோர் ஆவர்.
கேள்வி: சி. கே. சுப்பிரமணிய முதலியார் - விடுதலைப் போராட்டத் தொடர்பு என்பது என்ன?
பதில்: வ.உ.சி.யும் சிவக்கவிமணியும் நெருங்கிய நண்பர்கள் என்பதால் விடுதலைப் போராட்ட காலத்தின் நடவடிக்கைகள் குறித்து இருவருக்கும் தொடர்பு இருக்கும் என்று ஆங்கில அரசு ஐயமும் அச்சமும் கொண்டிருந்தது. இந்த வேளையில் ஆஷ் துரை கொலை வழக்கில் சிறைப்பட்ட நீலகண்ட பிரம்மச்சாரி தனக்கு சிவக்கவிமணி முன்னர் செய்த உதவிகளைக் காவல்துறையில் தெரிவிக்க நேரிட்டது. இதனால் ஆங்கில அரசு சிவக்கவிமணியின் வீட்டைச் சோதனையிட்டது. ஆனால் சிவக்கவிமணியின் அரசியல் தொடர்பான கடிதங்களையும் தகவல் பதிவுகளையும் முன்னரேயே அவருடைய மனைவியர் தீயிட்டு எரித்து விட்டார். இதனால் அவர் தப்பித்தார். வ.உ.சி. சிறையிலிருந்து விடுதலையான பின்னர் தனக்கு உதவி செய்த சிவக்கவிமணிக்கு நன்றி செலுத்துவதற்காகக் கோவைக்குக் குடும்பத்துடன் சென்றிருக்கிறார். இதனை, வ.உ.சி.யின் பிள்ளைகள் அவருடைய சுயசரிதையின் பின்னுரையில் (ப.155) குறிப்பிட்டுள்ளனர்.
கேள்வி: சி. கே. சுப்பிரமணிய முதலியார் - வ.உ.சி.யின் நன்றியறிதல் பற்றி தகவல் சொல்.
பதில்: சிவக்கவிமணி தனக்கு உதவியதைப் பெரிதும் போற்றிய வ.உ.சிதம்பரனார் அதனைப் புலப்படுத்தும் விதமாக, தன்னுடைய இரண்டாவது மகனுக்கு சுப்பிரமணியன் என்ற பெயரையும் தன்னுடைய புதல்விக்கு சிவக்கவிமணியின் மனைவியான மீனாட்சியின் பெயரையும் சூட்டினார். வ.உ.சி.சுப்பிரமணியன் பின்னாளில் புகழ் பெற்ற எழுத்தாளரானார்.
கேள்வி: சி. கே. சுப்பிரமணிய முதலியார் - படைத்துள்ள நூல்கள் பற்றி நீங்கள் என்ன அறிந்துள்ளீர்கள்?
பதில்: சைவமும் தமிழும் தழைத்தோங்கும் வகையில் அயராது உழைத்த சிவக்கவிமணி பல நூல்களை இயற்றித் தந்துள்ளார். அவற்றுள்,
கேள்வி: சி. கே. சுப்பிரமணிய முதலியார் - செய்யுள் நூல்கள் குறித்து விரிவாக சொல்லுங்கள்.
பதில்: * திருப்புக்கொளியூர் அவிநாசிப் பெருங்கருணையம்மை பிள்ளைத்தமிழ் *கந்தபுராணப் போற்றிக் கலி வெண்பா *திருப்பேரூர் இரட்டை மணிமாலை *மருதங்கோவை
கேள்வி: சி. கே. சுப்பிரமணிய முதலியார் - உரைநடை நூல்கள் குறித்து விரிவாக சொல்லுங்கள்.
பதில்: *நீத்தார் பெருமை அல்லது ஸ்ரீமாணிக்கவாசகர் *வாகீசர் அல்லது மெய்யுணர்தல் *கருவூர்த் தேவர் *சேக்கிழார் *சேக்கிழாரும் சேயிழையார்களும் *செம்மணித் திரள் *அர்த்தநாரீசுவரர் அல்லது மாதிருக்கும் பாதியான் *திருத்தொண்ட புராணத்துள் முருகன் சிவக்கவிமணி பதினோராம் திருமுறையில் சில நூல்களுக்கு உரை எழுதியுள்ளார். அவை, *க்ஷேத்திர திருவெண்பா (பதினோரம் திருமுறை) *பெரிய புராணம் (பன்னிரண்டாம் திருமுறை)
கேள்வி: சி. கே. சுப்பிரமணிய முதலியார் - உரைச்சிறப்பு பற்றி தகவல் சொல்.
பதில்: முதன்முதலில் பெரியபுராணம் முழுமைக்குமான உரை கண்டவர் என்னும் பெருமைக்குரியவர் சிவக்கவிமணியேயாவார். இவருடைய படைப்புகளில் மிகச்சிறந்ததாகப் போற்றப்படுவது பெரிய புராண உரையே என்பது அறிஞர்களின் கருத்தாகும்.இதனை, :போற்றுந்திருத் தொண்டர் புராணத்தின் பேருரையை :வேற்றுமை இன்றி விரித்துரைத்தான் நீற்றணிசெய் :கோவையுறை சுப்ரமணிக் கோமான் குறுமுனியாத் :தேவைநிகர் அண்ணல் சிறந்து என்று திருமுருக கிருபானந்த வாரியார் சிறப்பித்துப் பாடுகிறார். திருத்தொண்டர் புராணத்திற்கு அரும்பத உரையும் குறிப்புரையும் மட்டும் வெளிவந்திருந்த நாளில் ஆறுமுக நாவலர் எழுதப்பட்ட உரை காரைக்கால் அம்மையார் புராணம் வரை மட்டுமே கிடைத்த நிலையில் பெரிய புராணம் முழுமைக்கும் உரை எழுதிய பெருமைக்குரியவர் சிவக்கவிமணி என்று செட்டிநாடு இதழ் (29.04.1954) சுட்டிக்காட்டுகிறது.
கேள்வி: சி. கே. சுப்பிரமணிய முதலியார் - பெரியபுராண உரைப்பணித் தொடக்கம் பற்றி தகவல் சொல்.
பதில்: சிவக்கவிமணி 1917இல் முறையான பெரியபுராண வாசிப்பைத் தொடங்கினார். 1918இல் திருப்பேரூரில் தவத்திரு சாந்தலிங்க சுவாமிகள் சங்கத்தின் இரண்டாவது ஆண்டு விழாவிற்குத் தலைமைப் பொறுப்பேற்ற கயப்பாக்கம் சதாசிவ செட்டியார் பொழிந்த பெரிய புராண உரையைக் கேட்க நேரிட்டது. அதனைத் தொடர்ந்து அவரிடமே கோவையில் தங்கியிருந்து நேர்முகமாகப் பெரியபுராண விளக்கம் கேட்டுப் பயின்றதோடு பெரியபுராணக் கையேடு படிக்கவும் செய்து வந்தார். அவ்வேளையில் அவர் எடுத்துக் கொண்ட அருங்குறிப்புகளே பின்னாளில் விரிவான அளவில் பெரியபுராண உரை எழுதுவதற்குக் காரணமாக அமைந்தது.
கேள்வி: சி. கே. சுப்பிரமணிய முதலியார் - பிற பணிகள் பற்றி நீங்கள் என்ன அறிந்துள்ளீர்கள்?
பதில்: சி. கே. சுப்பிரமணிய முதலியார் 1922 முதல் 1925 வரை கோவை நகரசபை உறுப்பினராகவும், துணைத்தலைவராகவும் பணியாற்றியுள்ளார். 1926 முதல் 1929 வரை சென்னைப் பல்கலைக்கழகம் தமிழ் மொழி ஆணையாளராகவும் பணியாற்றினார். தூத்துக்குடி சித்தாந்த சபையின் தலைவராக மூன்றாண்டுகள் பணியாற்றினார்.
கேள்வி: சி. கே. சுப்பிரமணிய முதலியார் - பட்டங்கள் பற்றி நீங்கள் என்ன அறிந்துள்ளீர்கள்?
பதில்: *''சிவக்கவிமணி'' - சென்னை மாகாணத் தமிழ்ச் சங்கம், 1940 *''திருமுறை ஞான பாநு'' - மதுரை ஆதீனம், 1954
கேள்வி: சி. கே. சுப்பிரமணிய முதலியார் - தன்வரலாறு குறித்து விரிவாக சொல்லுங்கள்.
பதில்: சிவக்கவிமணி தன் வரலாற்றை ‘ஒரு பித்தனின் சுயசரிதம்’ என்னும் தலைப்பில் நூலாகப் படைத்துள்ளார். இந்நூல் 270 பக்கங்களில் கையெழுத்துப் பிரதியாக உள்ளது. இதுவரையிலும் அச்சாகவில்லை. இந்நூல் அவரால் 1956ஆம் ஆண்டு எழுதப்பட்டது.
கேள்வி: சி. கே. சுப்பிரமணிய முதலியார் - மறைவு பற்றி தகவல் சொல்.
பதில்: சிவக்கவிமணி 1961ஆம் ஆண்டு சனவரி 24ஆம் நாள் தை மாதம் செவ்வாய்க்கிழமை பரணி நாளில் தன் 83ஆம் அகவையில் திருப்பேரூரில் காலமானார்.